**Արնսթեյն Արնեբերգ** (նորվ.՝ Arnstein Arneberg, հուլիսի 6, 1882(1882-07-06)[…], Հալդեն, Էստֆոլդ, Նորվեգիա - հունիսի 9, 1961(1961-06-09)[…], Բիրի, Իյովիկ, Օպլանդ, Նորվեգիա), նորվեգացի ճարտարապետ։ Շուրջ 50 տարի ակտիվորեն զբաղվել է ճարտարապետությամբ և համարվում է իր ժամանակների առաջատար ճարտարապետ։

Կենսագրություն
--------------

Արնսթեյն Ռինինգ Արնեբերգը ծնվել է Նորվեգիայի Հալդեն քաղաքում գործարանի մենեջեր Մորից Օտտո Էդվարդ Արնեբերգի (1845-1913) և Հերմայն Նիկոլին Մատիլդ Ռինինգի (1858-1944) ընտանիքում։ Մեծացել է Օսլոյին կից Լիսակեր բնակավայրում։

1910 թվականին ամուսնացել է պրոֆեսոր Օլաֆ Սկավլանի դստեր՝ Օգոտ Չելանդ Սկալվանի (1888-1960) հետ։ Կնոջից ամուսնալուծվելուց հետո 1923 թվականին ամուսնացել է Էվա Էլիզաբեթ Ռեյմերսի (1901-1987) հետ։ Առաջին ամուսնությունից ունեցել է մեկ դուստր՝ Գրա Սկսվլան Արնսբերգը, ով ամուսնացել է տնտեսագետ և քաղաքական գործիչ Էգիլ Լուտի հետ։

1899-1902 թվականներին Արնեբերգը սովորել է Թագավորական նկարչական դպրոցում (այժմ՝ Օսլոյի Արհեստի և արվեստի արդյունաբերության Նորվեգիայի ազգային ակադեմիա)։ Ճարտարապետություն ուսանել է 1888-1900 թվականներին, եղել է ճարտարապետ Ալֆրեդ Քրիստիան Դալի (1857-1940) օգնականը։ 1904-1906 թվականներին սովորել է Ստոկհոլմի Թագավորական տեխնոլոգիական ինստիտուտում։ Սովորել է նաև շվեդ ճարտարապետներ Իսակ Գուստավ Կլասոնի, Գուստավ Լինգրենի, Էրիկ Լորեստեդի մոտ։ Ստոկհոլմում սովորել է մի խումբ նորվեգացի ճարտարապետ-ուսանողների հետ, այդ թվում նորվեգացի հայտնի ճարտարապետ Մագնուս Պոուլսոնի հետ։

1908 թվականին սկսել է իր ճարտարապետական գործունեությունը, և ճարտարապետ Օլե Սվերեի (1865-1952) հետ որպես գործընկերներ աշխատել են Արնեբերգի ամենավաղ նախագծերի վրա, այդ թվում կատարել են նաև Օսլոյի Վոկսենկոլեն բլրում թագավորական վիլլայի առաջարկը։ Որպես անկախ ճարտարապետ՝ ստեղծել է մեծ թվով բնակավայրեր, գրասենյակային շենքեր, եկեղեցիներ, երկաթուղային կայարաններ։ Նրա առավել հայտնի աշխատանքներից է Օսլոյի քաղաքապետարանի շենքը (Մագնուս Պոուլսոնի հետ) և Նյու Յորքում ՄԱԿ-ի Անվտանգության խորհրդի շենքի ինտերիեր-դիզայնը։ Վիկինգների նավերի թանգարանի Օսեբերգ նավի համար նախատեսված սրահը կառուցել է 1926 թվականին, Գոկստադ և Թյունի նավերի սրահները՝ 1932 թվականին։ Աշխատել է նաև Սկաուգում (Skaugum) թագավորական նստավայրի շենքի վրա։

Պատկերասրահ
-----------

* Օսլոյի քաղաքապետարանՕսլոյի քաղաքապետարան
* Արքայական դամբարան (Նորվեգիա)Արքայական դամբարան (Նորվեգիա)
* Օսլոյի ծովագնացների եկեղեցիՕսլոյի ծովագնացների եկեղեցի
* Քրիստիանիայի որբանոցՔրիստիանիայի որբանոց

Ծանոթագրություններ
------------------

1. 1 2 3 4  KulturNav — 2015.
2. 1 2 3 4  Norsk biografisk leksikon(նորվ.) — Kunnskapsforlaget. — ISSN 2464-1502
3. 1 2 3 4  Norsk kunstnerleksikon (норв.) — *(untranslated)*.
4. 1 2 3  Seip, Elisabeth. «Arnstein Arneberg». In Helle, Knut (ed.). *Norsk biografisk leksikon* (Norwegian). Oslo: Kunnskapsforlaget. Վերցված է 2014 թ․ ապրիլի 5-ին.`{{cite encyclopedia}}`: CS1 սպաս․ չճանաչված լեզու (link)
5. ↑  Steenstrup, Bjørn, ed. (1973). «Lothe, Egil». *Hvem er hvem?* (Norwegian). Oslo: Aschehoug. էջ 350. Վերցված է 2014 թ․ ապրիլի 5-ին.`{{cite encyclopedia}}`: CS1 սպաս․ չճանաչված լեզու (link)
6. ↑  *The Viking Ship Museum* (Kulturhistorisk museum)
7. ↑  «Home - Museum of Cultural History». *www.khm.uio.no*. Վերցված է 2016 թ․ նոյեմբերի 23-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արնսթեյն Արնեբերգ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Structurae · RKDartists |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 99029305 · GND: 132954389 · ISNI: 000000011776737X · LCCN: nr97001282 · NTA: 243084307 · SUDOC: 060342838 · VIAF: 95958104 · ULAN: 500042451 · WorldCat VIAF: 95958104 |

 |

 |